CELEX: 32008L0070
Language: lt
Date: 1215734400000
Title: 2008 m. liepos 11 d. Komisijos direktyva 2008/70/EB, iš dalies keičianti Tarybos direktyvą 91/414/EEB dėl tritosulfurono, kaip veikliosios medžiagos, įtraukimo (Tekstas svarbus EEE)

12.7.2008   
            
            
               LT
            
            
               Europos Sąjungos oficialusis leidinys
            
            
               L 185/40
            
         
      KOMISIJOS DIREKTYVA 2008/70/EB
   2008 m. liepos 11 d.
   iš dalies keičianti Tarybos direktyvą 91/414/EEB dėl tritosulfurono, kaip veikliosios medžiagos, įtraukimo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:
   
               (1)
            
            
               Pagal Direktyvos 91/414/EEB 6 straipsnio 2 dalį 2001 m. birželio 8 d. Vokietija gavo BASF AG paraišką įtraukti veikliąją medžiagą tritosulfuroną į Direktyvos 91/414/EEB I priedą. Komisijos sprendimu 2002/268/EB (2) patvirtinta, kad dokumentų rinkinys buvo „išsamus“ ir parengtas taip, kad jį galima būtų laikyti iš esmės atitinkančiu duomenims ir informacijai keliamus reikalavimus, nustatytus Direktyvos 91/414/EEB II ir III prieduose.
            
         
               (2)
            
            
               Šios veikliosios medžiagos poveikis žmonių sveikatai ir aplinkai pareiškėjo siūlomais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja 2002 m. rugsėjo 5 d pateikė įvertinimo ataskaitos projektą.
            
         
               (3)
            
            
               Valstybės narės ir Komisija persvarstė šį tritosulfurono vertinimo ataskaitos projektą Maisto grandinės ir gyvūnų sveikatos nuolatiniame komitete. Šis svarstymas buvo baigtas 2008 m. gegužės 20 d., parengus Komisijos tritosulfurono svarstymo ataskaitą.
            
         
               (4)
            
            
               Be to, Europos maisto saugos tarnybai (EMST) buvo pateikti dokumentai ir informacija apie tritosulfuroną atskirai konsultacijai. EMST buvo paprašyta paruošti mokslinę nuomonę apie gruntinio vandens ir dirvožemio tritosulfurono metabolito TSBA toksikologinę svarbą, vertinant žmonių sveikatai keliamą riziką. EMST buvo paklausta, ar remiantis turimais duomenimis, metabolitas TBSA turi genotoksinį potencialą bei ar yra požymių, kad jis gali pakenkti vaisingumui; taip pat koks yra jo poveikis toksikologinei pamatinei žmonių vertei.
            
         
               (5)
            
            
               EMST savo nuomonėje, paskelbtoje 2007 m. gruodžio 11 d (3), pateikė išvadą, kad TBSA neturi jokio klastogeninio ar kito genotoksinio potencialo bei tiesiogiai neveikia vaisingumo, todėl nereikia jokių galimo poveikio vaisingumui saugos veiksnių pataisymų. Į šią nuomonę buvo atsižvelgta.
            
         
               (6)
            
            
               Atlikus įvairius tyrimus paaiškėjo, kad augalų apsaugos produktai, kurių sudėtyje yra minėtos veikliosios medžiagos, iš esmės gali būti laikomai atitinkančiais Direktyvos 91/414/EEB 5 straipsnio 1 dalies a ir b punktų bei 5 straipsnio 3 dalies reikalavimus, ypač tais naudojimo atvejais, kurie buvo išnagrinėti ir išsamiai aprašyti Komisijos svarstymo ataskaitoje. Todėl tikslinga įtraukti tritosulfuroną į tos direktyvos I priedą siekiant užtikrinti, kad augalų apsaugos produktų registracijos, kurių sudėtyje yra minėtų veikliųjų medžiagų, būtų išduodamos visose valstybėse narėse vadovaujantis tos direktyvos nuostatomis.
            
         
               (7)
            
            
               Nepažeidžiant Direktyvoje 91/414/EEB apibrėžtų reikalavimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos persvarstytų galiojančias augalų apsaugos produktų, kurių sudėtyje yra tritosulfurono, registracijas, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės turėtų pakeisti galiojančias laikinąsias registracijas nuolat galiojančiomis registracijomis, jas iš dalies keisti arba panaikinti pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį, pagal Direktyvoje 91/414/EEB nustatytus vienodus principus, kiekvienu numatyto vartojimo atveju būtų pateikiamas ir įvertinamas III priede nurodytas visas kiekvieno augalų apsaugos produkto dokumentų rinkinys.
            
         
               (8)
            
            
               Todėl Direktyvą 91/414/EEB reikėtų atitinkamai iš dalies pakeisti.
            
         
               (9)
            
            
               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2009 m. gegužės 31 d. priima ir skelbia įstatymus bei kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos atitikmenų lentelę.
   Tas nuostatas jos taiko nuo 2009 m. birželio 1 d.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2009 m. gegužės 31 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos tritosulfurono, registracijas. Iki tos dienos jos pirmiausia tikrina, ar laikomasi tos direktyvos I priede nurodytų reikalavimų, susijusių su tritosulfuronu, išskyrus su juo susijusius reikalavimus, apibrėžtus šios aktyvios medžiagos įrašo B dalyje, ir ar registracijos turėtojas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal tos direktyvos 13 straipsnio 2 dalyje išdėstytas sąlygas.
   2.   Nukrypdamos nuo 1 dalies nuostatų, kiekvieną registruotą augalų apsaugos produktą, kurio sudėtyje tritosulfuronas yra vienintelė veiklioji medžiaga, arba viena iš keleto veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2008 m. lapkričio 30 d., valstybės narės iš naujo įvertina pagal vienodus principus, numatytus Direktyvos 91/414/EEB VI priede, vadovaudamosi dokumentų rinkiniu, atitinkančiu tos direktyvos III priedo reikalavimus, ir atsižvelgdamos į jos I priedo įrašo B dalį, susijusią su tritosulfuronu. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Tai nustačiusios valstybės narės:
   
               a)
            
            
               jei būtina, iš dalies pakeičia arba panaikina produkto, kurio sudėtyje yra tritosulfurono, kaip vienintelės veikliosios medžiagos, registraciją ne vėliau kaip iki 2010 m. gegužės 31 d.; arba
            
         
               b)
            
            
               jei būtina, iš dalies pakeičia arba panaikina produkto, kurio sudėtyje tritosulfuronas yra viena iš kelių veikliųjų medžiagų, leidimą iki 2010 m. gegužės 31 d. arba iki tokiam pakeitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.
            
         4 straipsnis
   Ši direktyva įsigalioja 2008 m. gruodžio 1 d.
   5 straipsnis
   Ši direktyva skirta valstybėms narėms.
   
      Priimta Briuselyje, 2008 m. liepos 11 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2008/45/EB (OL L 94, 2008 4 5, p. 21).
   
      (2)  OL L 92, 2002 4 9, p. 34.
   
      (3)  Augalų sveikatos, augalų apsaugos produktų ir jų likučių mokslininkų grupės mokslinė nuomonė, pateikta Europos Komisijos prašymu, apie gruntinio vandens ir dirvožemio trisulfurono metabolito TSBA toksikologinę svarbą, vertinant žmonių sveikatai keliamą riziką. EMST leidinys (2007 m.) 621, p. 1–33.
   
      PRIEDAS
      Direktyvos 91/414/EEB I priedo lentelės pabaigoje įrašomos šios eilutės:
      
         
                     Nr.
                  
                  
                     Bendrasis pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Įsigaliojimas
                  
                  
                     Galiojimo termino pabaiga
                  
                  
                     Specialiosios nuostatos
                  
               
                     „192
                  
                  
                     Tritosulfuronas
                     CAS Nr. 142469-14-5
                     CIPAC Nr. 735
                  
                  
                     1-(4-metoksi-6-trifluormetil-1,3,5-triazin-2-il)-3-(2-trifluormetil-benzensulfonil)karbamidas
                  
                  
                     ≥ 960 g/kg
                     Šios gamybos priemaiša yra toksiška; jos kiekis techninėje medžiagoje neturi viršyti:
                     2-amino-4-metoksi-6-9trifluormetil)-1,3,5-triazinas: < 0,2 g/kg
                  
                  
                     2008 m. gruodžio 1 d.
                  
                  
                     2018 m. lapkričio 30 d.
                  
                  
                     A   DALIS
                     Galima įregistruoti tik kaip herbicidą.
                     B   DALIS
                     Įgyvendinant VI priede numatytus vienodus principus, atsižvelgiama į tritosulfurono svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. gegužės 20 d.
                     Atlikdamos šį bendrą įvertinimą, valstybės narės turi ypatingą dėmesį skirti:
                     
                                 —
                              
                              
                                 požeminio vandenio taršos galimybę, jei veiklioji medžiaga yra naudojama vietovėse, kurių dirvožemio ir (arba) klimato sąlygos yra lengvai pažeidžiamos,
                              
                           
                                 —
                              
                              
                                 vandens organizmų apsaugai,
                              
                           
                                 —
                              
                              
                                 smulkių žinduolių apsaugai.
                              
                           Prireikus naudojimo sąlygose turėtų būti numatytos rizikos mažinimo priemonės.“
                  
               
      
         (1)  Išsamesnė informacija apie veikliųjų medžiagų tapatumą ir specifikaciją pateikta svarstymo ataskaitoje.